Capreolo

'O capreolo (Capreolus capreolus) è n'ungulato ca vive 'int'a ll'Europa e a ll'Asia. Téne cuorne curte, cu' tre cuzzarelle 'e llate pe' ll'esemprare adurte. 'O pilo è nfra 'o russo e 'o marrune ô cuorpo, e grigge ô musso.

 Destribbuzzione 
Dint'a ll'Europa, schitto a ll'Irlanda, 'o Purtuallo e 'a Grecia nun se truova. Vive 'ncopp'ê ll'Alpe e ll'Appennine, cu' nu liento repopulamento d'ê vosche apierte 'e ll'Italia, d'â Pianura padana nfino ô Gargano, d'â Tuscana nfino â Basilecata. Chiste hann'a tené nu ricco sottovosco ma pure cu' cacche macchia pe' nce s'annasconnere tanto 'nchiano, 'n cullina 'e 'ncopp'ê muntagne. 

Comme 'o ciervo, pure 'o capreolo risecaje ll'astinzione, p'â caccia e 'o sfruttamiento d'ê vosche, mperò grazzie a opere 'e recolunizzazzione d'ê pparche nazziunale, comme chello 'e ll'Abruzzo, o chello d'â Sila ogge è sarvo, cu' n'aggrannimento d'â populazzione tutale.   

 Descrizzione 
È nu cervide piccerillo, dint'â staggione 'o pilo è fulvo, pettramente 'a canna, 'o ventre e 'ô retecone songo ghianche. 'A coda è curta assaje e nun se vére, pure se nfra 'e ffemmene nce sta nu cierro ca cummiglia 'a sesca.
Ll'ommo d'ô capreolo téne cuorne cu' tre cuozze; chiste careno ogne anno (da ottovre a dicembre) e recresceno â fine d'ô vierno. Songo furmate 'e rusecariello e, na vota carute, veneno magnate da ll'ate anemale. 

 Vvoce pariente 
 Ciervo
 Parco nazziunale 'e ll'Abruzzo, Lazzio e Mulise
 Parco nazziunale d'â Sila

Categurìa:Mammifere